RUHAGOYACU.com - Amaraso mashya mu buyobozi bw’ishyirahamwe ry’imikino ya Taekwondo mu Rwanda\nYanditswe kuya 27-12-2017 saa 12:26', na Philbert Hagengimana\nBagabo Placide wari usanzwe ari Umunyamabanga mukuru w’Ishyirahamwe ry’imikino ya Taekwondo mu Rwanda yatorewe kuba umuyobozi mukuru w’iryo shyirahamwe, hanatorwa n’abandi bazafatanya kuyobora, intego ngo ikaba ari kurushaho kwihuta mu bikorwa.\nMu gihe abandi biteguraga kwizihiza Umunsi wa Noheli, mu Ishyirahamwe ry’imikino ya Taekwondo bari bahugiye mu Nteko rusange yari iteganyijwe no gusiga bishyiriyeho ubuyobozi, dore ko ubwari busanzweho bwari bwaracyuye igihe.\nBagabo Placide ni we uyoboye Ishyirahamwe ry’imikino ya Taekwondo mu Rwanda\nUbwari busanzweho bwari bukuriwe na Dr. David Hakizimana, wari wungirijwe na Mubarak Bimenyimana mu gihe Umunyamabanga Mukuru yari Bagabo Placide wahise atorerwa kuba Perezida muri Komite nshya.\nNyuma yo gutorerwa kuyobora Ishyirahamwe ry’imikino ya Taekwondo yari amaze igihe abereye Umunyamabanga, Bagabo Placide yatangaje ko yabyakiriye neza n’ubwo byamutunguye, gusa ngo hamwe n’abo batowe gufatanya mu buyobozi ngo icyizere ni cyose cyo kurushaho guteza Taekwondo imbere.\nBagabo yagize ati “Twabyakiriye neza n’ubwo byadutunguye, twifuza ko twakongera umuvuduko mu bikorwa tukagera kuri byinshi birenze ibyo twagezeho.”\n“Twari dufite icyuho kuko bamwe mu myanya nk’umubitsi ntiyari hafi, Visi Perezida na we yagiye kwiga muri Korea. Numva rero ko abatorewe kubasimbura na bo ari amaraso mashya kandi meza agomba kudufasha kwihuta mu iterambere.”\nAbagize Inteko rusange bahundagaje amajwi kuri Bagabo Placide wari umukandida rukumbi\nBimenyimana Galiede (Horang Taeowndo Club)\nKomite yatowe kuyobora Ishyirahamwe ry’Imikino ya Taekwondo mu Rwanda ifite manda y’imyaka ine.\nMartin Koonce ni Perezida w’icyubahiro w’iryo shyirahamwe\nBagabo Placide yari Umunyamabanga mukuru wa Federasiyo ya Taekwondo kuva yabaho\nBoniface Mbonigaba yari asanzwe ari Umuyobozi ushinzwe tekiniki\nKuya 5-01-2018 saa 13:04'\nAriko ndabaza ikinyamakuru RUHAGO.COM, kuki muvuga kuri teakwondo yonyine kandi hari martial arts nyinshi zinyuranye mu RWANDA ,ese nta makuru ari muri KARATE,KUNG FU,n’izindi ?Mugabanye kubogama ,mushakire amakuru n’ahandi mureke monopole ya taekwondo!!!!